## Zakon o izmjeni i dopunama Zakona o sudovima

### NN 141/2004 (13.10.2004.), Zakon o izmjeni i dopunama Zakona o sudovima

# HRVATSKI SABOR

2470

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENI I DOPUNAMA ZAKONA O SUDOVIMA

Proglašavam
Zakon o izmjeni i dopunama Zakona o sudovima, koji je donio Hrvatski sabor na
sjednici 1. listopada 2004. godine.

Broj:
01-081-04-3131/2
Zagreb, 6. listopada 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENI I DOPUNAMA ZAKONA O SUDOVIMA

Članak
1.

U
Zakonu o sudovima (»Narodne novine«, br. 3/94., 100/96., 115/97., 131/97.,
129/00., 67/01., 5/02., 101/03., 117/03. i 17/04.) u Glavi IV. »Posebne odredbe
o unutarnjem ustrojstvu Vrhovnog suda« iza članka 32.a dodaju se novi članci
32.b \_ 32.e koji glase:

»Članak
32.b

U Vrhovnom sudu Republike Hrvatske imenuje se tajnik
Vrhovnog suda Republike Hrvatske.

Za tajnika može biti imenovana osoba koja ispunjava
uvjete za višega sudskog savjetnika.

Tajnika Vrhovnog suda Republike Hrvatske imenuje i
razrješuje predsjednik Vrhovnog suda Republike Hrvatske nakon pribavljenog mišljenja
opće sjednice Vrhovnog suda Republike Hrvatske.

Članak 32.c

Na tajnika Vrhovnog suda Republike Hrvatske
primjenjuju se propisi o pravima i obvezama državnih dužnosnika, ako iz ovoga
Zakona ne proizlazi drukčije.

Članak 32.d

Tajnik pomaže predsjedniku suda u obavljanju poslova
sudske uprave, a posebno iz članka 75. stavka 3. ovoga Zakona, pokreće i
provodi postupke zbog lakše povrede službene dužnosti sudskih službenika i
namještenika te pokreće postupak zbog teške povrede službene dužnosti
odgovarajućom primjenom članka 80. i 81. ovoga Zakona.

Članak 32.e

Nakon izbora predsjednika
Vrhovnog suda Republike Hrvat­ske tajnik daje mandat na raspolaganje novom
predsjedniku, koji u roku od 30 dana od dana stupanja na dužnost odlučuje hoće
li ponovno imenovati istu osobu za tajnika.

Ako predsjednik Vrhovnog suda
Republike Hrvatske ponovno ne imenuje tajnika, tajnik ima pravo rasporeda, bez
natječaja, na poslove višega sudskog savjetnika u odjelima ili službama suda.

Ako tajnik ne prihvati
raspored iz stavka 2. ovoga članka, ostvaruje pravo na naknadu sukladno zakonu
kojim se uređuju prava i obveze državnih dužnosnika.

U slučaju razrješenja u
tijeku mandata tajniku pripadaju prava iz prethodnog stavka ovoga članka«.

Članak 2.

U članku 75. stavku 2. iza
riječi: »tajnika« riječi: »Vrhovnog suda Republike Hrvatske« brišu se.

Članak 3.

Ako državnog službenika, koji
na dan stupanja na snagu ovoga Zakona obavlja poslove tajnika Vrhovnog suda
Republike Hrvatske, predsjednik Vrhovnog suda Republike Hrvatske ne imenuje na
dužnost tajnika sukladno ovom Zakonu, predsjednik Vrhovnog suda Republike Hrvatske
rasporedit će ga na drugo radno mjesto koje odgovara njegovoj stručnoj spremi.

Članak 4.

Predsjednik Vrhovnog suda
Republike Hrvatske imenovat će tajnika Vrhovnog suda Republike Hrvatske
sukladno odredbama ovoga Zakona u roku od 60 dana od dana stupanja na snagu
ovoga Zakona.

Članak
5.

Ovaj
Zakon stupa na snagu osmoga dana od dana objave u »Narodnim novinama«.

Klasa:
711-01/04-01/02
Zagreb, 1. listopada 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 141/2004-2470